Държавен вестник, бр. 89, 2024 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  89
Съгласно получено становище от Ми­
нистерството на здравеопазването, заведено 
с вх. № Ц-00-2227/10.09.2024 г., посоченият 
продукт, представян като „алтернатива на 
енергийна напитка“, е нов продукт, който 
не може да бъде определен като храна, не 
съответства и на определението за хранителна 
добавка, с нестандартен начин на употреба, 
неясна законова квалификация и съставки, 
създаващи потенциален риск за здравето 
при употреба.
С цел преценка безопасността на про­
дукта Sniff Bull е изискано становище от 
Националния център по обществено здраве и 
анализи и Експертния съвет по медицинската 
специалност „Ушно-носно-гърлени болести“.
В полученото становище е посочено след­
ното:
При системна (редовна) употреба, чрез 
вдишване през носа на продукта Sniff Bull 
Energy, се получава изтъняване на носната 
лигавица, което от своя страна може да доведе 
на първо време до епистаксиси с вторична 
инфекция и последваща перфорация на нос­
ната преграда със затруднено носно дишане; 
нарушение на качеството и физиологията на 
вдишвания въздух; хипоксия, които водят до 
други усложнения за целия организъм.
Доколкото се отнася до интраназалния 
начин на прием на продукти, извършено науч­
но проучване показва, че официални научни 
статии по темата няма, тъй като никъде в 
световен мащаб не се е стигало до легална 
употреба на продукти, приемани през носа.
В САЩ през 2015 г. проф. Ричард Лебовиц 
(УНГ катедра към Нюйоркския универси­
тет) е изразил становище относно подобен 
продукт, съдържащ какао, и е спрян още 
тогава от пазара. От Експертния съвет по 
медицинската специалност „Ушно-носно-
гърлени болести“ се поддържа твърдението 
на проф. Лебовиц, че интраназалният при­
ем на медикаменти „подминава“ стомаха 
и „отива“ директно към черния дроб. Това 
прави резорбцията изключително бърза, но 
човешкият нос не е „създаден“ да приема 
вещества и субстанции под формата на пудра 
и поради това шмъркането им води до въз­
паление на носната лигавица, което от своя 
страна води до последващо възпаление на 
носната лигавица и на дихателните пътища. 
Попадналата в назалната кухина субстанция 
може да се организира и да предизвика бло­
каж на дихателните пътища. Това се дължи 
на факта, че пудрата сама по себе си има 
миниатюрни частички, които обаче са приме­
сени и с други вещества. Когато попаднат в 
носната лигавица, те подлежат на разпадане 
и променяне на формата и твърдостта им. 
Пудрените субстанции се „възприемат“ от 
носната лигавица като чуждо тяло, което води 
до усилени обратни реакции към веществото 
от целия организъм. Системният прием на 
субстанции през носа води до трайна увреда 
на носната лигавица, което води до нару­
шаване на естествените защитни механизми 
на носните кухини. Това създава условия 
за възникване на възпалителни процеси в 
долните дихателни пътища.
Американската асоциация на лекарствата 
и храните (FDA) публикува в сайта си ясно 
становище по темата. Според него всички 
продукти, които съдържат чист кофеин или 
вещества, водещи до енергийна възбуда, 
са изключително опасни за здравето. Те са 
довели до най-малко два смъртни случая в 
САЩ. Според FDA основният проблем при 
тези продукти е липсата на точно указано 
количество на отделните съставки.
На основание гореизложеното и предвид 
че продуктът е представян като „алтернатива 
на енергийна напитка“, се продава на прах и 
е предназначен да се приема назално – чрез 
вдишване през носа, както и обстоятел­
ството, че е нов продукт, който не може да 
бъде определен като храна, не съответства 
и на определението за хранителна добавка, 
предвид неговото представяне, наименова­
ние и рекламиране и като се вземе предвид, 
че интраназалният начин на прилагане на 
този прах представлява риск, в случай на 
многократна употреба възпаление на носна­
та лигавица, в т.ч. попадналата в назалната 
кухина субстанция може да се организира 
и да предизвика блокаж на дихателните пъ­
тища, посоченият продукт не може да бъде 
определен като безопасен.
Предвид гореизложеното стоката не е 
безопасна по смисъла на чл. 70, ал. 1, т. 1 
и 5 от Закона за защита на потребителите 
предвид условията на употреба и продължи­
телността на нейното използване, като се 
вземат предвид характеристиките на стоката, 
указанията, дадени върху опаковката в ре­
кламни материали относно използването на 
продукта, и представлява сериозен риск за 
живота и здравето на потребителите, в това 
число и за рисковата група – деца. Стоката 
не е безопасна и по смисъла на чл. 71, ал. 3, 
т. 5 от Закона за защита на потребителите 
предвид гореизложените обстоятелства пред­
вид актуалното състояние на науката.
На основание чл. 60, ал. 1 от Администра­
тивнопроцесуалния кодекс допускам предва­
рително изпълнение на заповедта с цел да се 
защитят животът и здравето на потребителите 
и да не се допусне предлагането на стока на 
пазара в несъответствие с изискванията за 
безопасност, което несъответствие би могло